I en breddeklub, som vi er, er frivilligt arbejde en forudsætning for, at vi kan få klubben til at løbe rundt, som vi skriver i vores beretning ved generalforsamlingen. Trænere, hjælpetrænere og holdledere er med deres store engagement med til at gøre træningen spændende og interessant og er gennem de gode fortællinger med til at få vores klub til at vokse.

I enhver klub er der mange usynlige helte, dem der ikke står fremme i rampelyset, som trænerne gør. Dem der bevæger bag kulisserne og holder bolden i gang, når lyset på banen bliver slukket.

I dag vil vi gerne hylde nogle af Korup Håndbolds usynlige helte.

Heidi Arildslund, Natasja Riis og Sabrina Lange.

Heidi:   
Heidi er træner i klubben og en del af sponsorudvalget. Men i dag vil vi også gerne hylde hende for at varetage posten som materialeforvalter. Hun står for indkøb af diverse materialer, vi bruger gennem hele sæsonen, så som tape, harpiks, isposer, harpiksrens mm. Men allervigtigst af alt, så står hun for indkøb af tøj. Det kræver et stort overblik, det kræver koordinering af sponsorer, tryk, indkøbsaftaler, trænere, spillere mm. Det er en stor jungle at finde rundt i og et kæmpe arbejder Heidi lægger i det hver uge, som sagt udover at være træner for to hold.   
Derudover så tror jeg ikke der findes en tribune på Fyn, som Heidi og hendes mand ikke har siddet på, for de er stort set ude og se alle kampe, når klubbens hold spiller. I de sidste to weekender har de været både i Give og Kruså, for at heppe på klubbens mindste hold.   
Det kæmpe arbejde hun lægger i klubben, vil vi gerne anerkende hende for, ved at give hende sølvnålen.

Natasja:  
Natasja har været træner i klubben ad flere omgange og en del af bestyrelsen i mange år.   
Men i dag vil vi gerne hylde hende for igennem flere år at være bindeleddet til FHF og nu Håndbold Danmark syd. Hun står for tilmelding af hold til turnering, stævner mm.. Hun søger for, at spillercertifikater og dispensationer er i orden, så spillerne kan spille kampe. Hun har kontakten til forbundet generelt, halreservering, herunder koordinering af haltider med Centerlederen og påsættelse af kamptider to gange årligt, hvor der skal koordineres mellem hold, trænere, haltider og dommere, for at få det kæmpestore puslespil til at gå op.   
Det er en kæmpe indsats hun gør. Hun sætter sig ind i reglerne og har styr på dem, også når forbundet ikke har. For hendes store arbejde, vil vi gerne anerkende hende med sølvnålen.

Sabrina:  
Sabrina har været og er stadig træner i klubben, og så har hun været en del af bestyrelsen i mange år.  
Men i dag vil vi gerne hylde hende for det store stykke arbejde i at snakke med trænere og rekrutterer træner til de hold vi har. Det er ikke let at rekruttere trænere og hjælpetrænere i denne tid. Det kræver tålmodighed, ihærdighed og vedholdenhed at få trænere til alle hold.   
For den store indsats hun gør og for aldrig at give op, vil vi gerne anerkende hende for, ved at give hende sølvnålen.

En stor tak for jeres indsats i Korup håndbold.  
Stort tillykke til alle tre!